A4-0197/97

Ψήφισμα σχετικά με το ρόλο της Ευρωπαϊκής Ένωσης στον τομέα του αθλητισμού

Το Ευρωπαϊκό Κοινοβούλιο,

- έχοντας υπόψη την πρόταση ψηφίσματος των βουλευτών Willockx και De Coene σχετικά με τη δημιουργία ενός ευρωπαϊκού ταμείου για τον αθλητισμό και τη νεότητα (B4-0467/96),

- έχοντας υπόψη τα προηγούμενα ψηφίσματά του σχετικά με τις σχέσεις μεταξύ Ευρωπαϊκής Κοινότητας και αθλητισμού και ειδικότερα το ψήφισμά του της 6ης Μαΐου 1994 για τις σχέσεις Ευρωπαϊκής Κοινότητας και αθλητισμού ((ΕΕ C 205 της 25.7.1994, σελ. 486)),

- έχοντας υπόψη το ψήφισμά του της 13ης Μαρτίου 1996 σχετικά (i) με την σύγκληση της Διακυβερνητικής Διάσκεψης, (ii) την αξιολόγηση των εργασιών της Ομάδας Προβληματισμού και τον καθορισμό των πολιτικών προτεραιοτήτων του Ευρωπαϊκού Κοινοβουλίου εν όψει της Διακυβερνητικής Διάσκεψης, και ειδικότερα την παράγραφο 4.18 ((ΕΕ C 96 της 1.4.1996, σελ. 77)),

- έχοντας υπόψη το ψήφισμά του της 19ης Σεπτεμβρίου 1996 σχετικά με τον ρόλο της δημόσιας τηλεόρασης στην κοινωνία των πολυμέσων ((ΕΕ C 320 της 28.10.1996, σελ. 180)),

- έχοντας υπόψη την απόφασή του της 10ης Ιουνίου 1997 σχετικά με κοινό σχέδιο, που εγκρίθηκε από την Επιτροπή Συνδιαλλαγής, για οδηγία του Ευρωπαϊκού Κοινοβουλίου και του Συμβουλίου που τροποποιεί την οδηγία 89/552/ΕΟΚ του Συμβουλίου περί συντονισμού ορισμένων νομοθετικών, κανονιστικών και διοικητικών διατάξεων των κρατών μελών που αφορούν την άσκηση των δραστηριοτήτων τηλεοπτικής αναμετάδοσης ((ΣΠ της ημερομηνίας αυτής, Μέρος ΙΙ, σημείο 1.)),

- έχοντας υπόψη την απόφαση του Δικαστηρίου των Ευρωπαϊκών Κοινοτήτων της 15ης Δεκεμβρίου 1995 στην υπόθεση C-415/93 («Yπόθεση Bosman») ((Συλλογή νομολογίας 1995/Ι-4921)) και ειδικότερα τα σκεπτικά του 105 έως 110,

- έχοντας υπόψη τις συζητήσεις του 6ου Ευρωπαϊκού Φόρουμ για τον αθλητισμό που διοργάνωση η Επιτροπή στις 16 και 17 Δεκεμβρίου 1996 στις Βρυξέλλες,

- έχοντας υπόψη το ψήφισμα της 17ης Δεκεμβρίου 1996 του ευρωπαϊκού κινήματος για τον αθλητισμό σχετικά με την εγγραφή του αθλητισμού στη Συνθήκη ΕΕ καθώς και το σχέδιο άρθρου που επισυνάπτεται στο ψήφισμα αυτό,

- έχοντας υπόψη τις δημόσιες ακροάσεις που οργάνωσε η Επιτροπή Πολιτισμού, Νεότητας, Παιδείας και Μέσων Ενημέρωσης στις 20 Μαρτίου 1996 με θέμα τις «συνέπειες της απόφασης Bosman» και στις 19 Μαρτίου 1997 με θέμα «αθλητισμός, νεότητα, μέσα ενημέρωσης: Ποίος ο ρόλος της ΕΕ; ",

- έχοντας υπόψη το άρθρου 148 του Κανονισμού του,

- έχοντας υπόψη την έκθεση της Επιτροπής, Πολιτισμού, Νεότητας, Παιδείας και Μέσων Ενημέρωσης καθώς και τη γνωμοδότηση της Επιτροπής Προϋπολογισμών (A4- 0197/97),

Α. έχοντας υπόψη ότι ο αθλητισμός ασκείται από 100 εκατομμύρια και πλέον ευρωπαΐους πολίτες[semigr ] ότι η άσκησή του οργανώνεται από δεκάδες χιλιάδες αθλητικά σωματεία που είναι μέλη πολλών ενώσεων και ομοσπονδιών[semigr ] ότι το αθλητικό κίνημα είναι ένα από τα σημαντικότερα κινήματα των πολιτών της Ευρωπαϊκής Ένωσης[semigr ] ότι, εκτός από οικονομικό φαινόμενο, ο αθλητισμός αποτελεί ως εκ τούτου ένα ουσιαστικό, πολιτιστικό και κοινωνικό φαινόμενο,

Β. έχοντας υπόψη ότι η πρόσβαση στον αθλητισμό και η ενασχόληση με αυτόν, όπως συμβαίνει και με την πρόσβαση στον πολιτισμό, συμβάλλει στην ολοκλήρωση του ατόμου και του παρέχει τη δυνατότητα να βρει την ισορροπία του,

Γ. έχοντας υπόψη ότι ο αριθμός των ερασιτεχνών που ασχολούνται με τον αθλητισμό είναι μεγαλύτερος από τον αριθμό των ενεργών επαγγελματιών και ότι όλοι οι πολίτες έχουν ένα δικαίωμα ενημέρωσης για τα μεγάλα αθλητικά γεγονότα όπως επιβεβαιώνεται στην οδηγία του Ευρωπαϊκού Κοινοβουλίου και του Συμβουλίου για την «Τηλεόραση χωρίς σύνορα»,

Δ. έχοντας υπόψη ότι ο αθλητισμός είναι επίσης οικονομικός παράγων αξιολογούμενος σε 1,5% του ΑΕΠ της Ευρωπαϊκής Ένωσης και ως εκ τούτου αποτελεί μία ουχί ασήμαντη πηγή απασχόλησης στον τομέα των υπηρεσιών,

Ε. λαμβάνοντας υπόψη ότι η εκπαίδευση στον αθλητισμό και η αθλητική κατάρτιση των νέων ειδικότερα, έχουν θεμελιώδη σημασία τόσο για την υγεία -ειδικότερα προλαμβάνοντας τον εθισμό στον καπνό, στα ναρκωτικά και στο οινόπνευμα και τον καρκίνο καθώς και τις αγγειοκαρδιακές ασθένειες[semigr ] για την φυσική και ψυχολογική ισορροπία και την κοινωνική ενσωμάτωση[semigr ] ότι η κοινωνική ενσωμάτωση που επιτυγχάνεται μέσω του αθλητισμού είναι ουσιαστική για τις πιο ευάλωτες κοινωνικές ομάδες,

ΣΤ. λαμβάνοντας υπόψη ότι η θέση του αθλητισμού και της αθλητικής κατάρτισης στο σχολείο συρρικνώνεται όλο και περισσότερο και ότι υπάρχει επιτακτική ανάγκη να αντιστραφεί η τάση αυτή[semigr ] ότι τα αθλητικά σωματεία αποτελούν ένα συμπλήρωμα, ένας ενδιάμεσος φορέας και συχνά ένα υποκατάστατο του σχολείου και ότι είναι αναγκαίο να διαμορφωθούν πιό διαρθρωμένες σχέσεις μεταξύ των σωματείων αυτών και του χώρου του σχολείου,

Ζ. έχοντας υπόψη ότι σε γενικές γραμμές οι γυναίκες λόγω ορισμένων κοινωνικο- πολιτιστικών παραγόντων, έχουν ανεπαρκή πρόσβαση στην αθλητική δραστηριότητα και ότι ως εκ τούτου είναι αναγκαία η προώθηση ειδικών δράσεων υπέρ του γυναικείου αθλητισμού και ειδικότερα του αθλητισμού των νεανίδων,

Η. υπογραμμίζοντας ότι παρόλο που ο αθλητισμός είναι φορέας θετικών αξιών όπως είναι η θέληση, το θάρρος, η τιμιότητα, η φιλία και η αλληλεγγύη, μπορεί σε ορισμένες περιπτώσεις να διευκολύνει χωρίς να αποτελεί το αίτιο, ορισμένες αρνητικές εκδηλώσεις όπως είναι η δυσανεξία, ο σωβινισμός, ο ρατσισμός και η βία, καθώς και η αυτοεξαπάτηση και η εξαπάτηση των αντιπάλων με τη χρήση αναβολικών[semigr ] ότι θα πρέπει ως εκ τούτου να ενθαρρυνθούν οι πρώτες και να καταπολεμηθούν οι τελευταίες με το μεγαλύτερο δυνατόν σθένος,

Θ. λαμβάνοντας υπόψη ότι ενώ η Ευρωπαϊκή Ένωση ενδιαφέρθηκε για τον επαγγελματικό αθλητισμό ως οικονομική δραστηριότητα έλαβε μόνον πολύ περιθωριακά υπόψη μέχρι τώρα την πολιτιστική, εκπαιδευτική και κοινωνική διάστασή του και ότι η παράλειψη αυτή οφείλεται ουσιαστικά στο γεγονός ότι η Συνθήκη δεν εμπεριέχει καμιά ρητή αναφορά στον αθλητισμό,

Ι. έχοντας υπόψη ότι θα πρέπει να αναγνωρισθεί η ιδιαιτερότητα του αθλητισμού και η αυτονομία του αθλητικού κινήματος και των οργανώσεων που το απαρτίζουν στο μέτρο που η κάθε αθλητική δραστηριότητα δεν έχει καταρχάς άμεση σχέση με την οικονομική δραστηριότητα[semigr ] ότι η οικονομική δραστηριότητα που πηγάζει από τον επαγγελματικό αθλητισμό δεν θα πρέπει να εξαιρείται από την υπαγωγή της στους κοινοτικούς κανόνες,

ΙΑ. λαμβάνοντας υπόψη ότι υπό την επιφύλαξη της εγγραφής στη Συνθήκη ενός άρθρου για τον αθλητισμό ή ακόμα και της εγγραφής στη Συνθήκη ενός σχετικού πρωτοκόλλου, είναι αναγκαίο η διεξαγόμενη Διακυβερνητική Διάσκεψη να περιλάβει στο άρθρο 128 της Συνθήκης μιά αναφορά για τον αθλητισμό,

ΙΒ. λαμβάνοτας υπόψη ότι τα άρθρα 126 και 127 της Συνθήκης που αφορούν τη παιδεία, την επαγγελματική κατάρτιση και τη νεότητα, με τη σημερινή τους διατύπωση πρέπει ήδη από τώρα, και υπό την επιφύλαξη ενδεχομένων μελλοντικών διευκρινίσεών τους, να εφαρμοσθούν για τον τομέα του αθλητισμού,

ΙΓ. έχοντας υπόψη ότι στην απόφαση του Δικαστηρίου των Ευρωπαϊκών Κοινοτήτων στην υπόθεση C-415/93 («Υπόθεση Bosman»), το κοινοτικό δικαιοδοτικό όργανο απαγόρευσε την πρακτική της είσπραξης αποζημιώσεων μεταγραφής κατά την υπογραφή της Σύμβασης ενός επαγγελματία παίκτη[semigr ] ότι στα σκεπτικά του το Δικαστήριο παραδέχθηκε στο σημείο 108 πως «η προοπτική είσπραξης αποζημιώσεων μεταγραφής, ενθαρρύνει ουσιαστικά τα σωματεία να αναζητούν ταλέντα και να εξασφαλίζουν την κατάρτιση των νέων παικτών» κρίνοντας ωστόσο στο σημείο 110 ότι «οι ίδιοι στόχοι είναι δυνατόν να επιτευχθούν με τον ίδιο αποτελεσματικό τρόπο με άλλα μέσα που δεν εμποδίζουν την ελεύθερη κυκλοφορία των εργαζομένων»,

ΙΔ. λαμβάνοντας υπόψη συνεπώς όπως το ίδιο το Δικαστήριο υπογράμμισε, ότι θα πρέπει να δημιουργηθούν και να αναπτυχθούν αποτελεσματικοί μηχανισμοί αλληλεγγύης και ανακατανομής για να εξασφαλίζουν την κατάρτιση των νέων και να μην δημιουργηθούν δυσκολίες στην επιβίωση των ερασιτεχνικών ενώσεων και τούτο υπό συνθήκες που δεν θα αποκλείουν εκ των πραγμάτων τα άτομα που προέρχονται από τα λιγότερα ευνοούμενα στρώματα,

ΙΕ. λαμβάνοντας υπόψη ότι η ανακατανομή των δικαιωμάτων τηλεοπτικής αναμετάδοσης αθλητικών γεγονότων είναι δυνατόν να συμβάλει στην τροφοδότηση των μηχανισμών αυτών[semigr ] ότι οποιοδήποτε σύστημα διαπραγμάτευσης των δικαιωμάτων αυτών θα πρέπει να επιτρέπει την θέση σε λειτουργία των εν λόγω μηχανισμών,

ΙΣΤ. υπενθυμίζοντας εξάλλου ότι στα πλαίσια του σεβασμού του κοινοτικού δικαίου υφίσταται επιτακτική ανάγκη εξεύρεσης λύσεων οι οποίες εκ των πραγμάτων δεν θα αποτρέπουν του συλλόγους, μεγάλους, μικρούς και μεσαίους, επαγγελματικούς και ερασιτεχνικούς, να πραγματοποιούν ουσιαστικές προσπάθειες κατάρτισης των νέων κατά τρόπον ώστε να είναι σε θέση να εκπληρούν τον εκπαιδευτικό και κοινωνικό ρόλο που έχουν,

ΙΖ. λαμβάνοντας υπόψη ότι θα πρέπει να ληφθεί μια απόφαση για τον προσδιορισμό των ορίων που χωρίζουν τον επαγγελματικό αθλητισμό από τον ερασιτεχνικό ο οποίος στην ουσία διαφέρει αναλόγως του κράτους και αναλόγως του αθλήματος[semigr ] ότι λογικώς εχόντων των πραγμάτων ένας αθλητής ο οποίος για τις δραστηριότητές του εισπράττει ποσά ανώτερα των απλών αποζημιώσεων μετακίνησης αλλά κατώτερα του κατωτέρου μισθού της αγοράς εργασίας δεν πρέπει να θεωρείται ως επαγγελματίας αθλητής,

ΙΗ. έχοντας υπόψη ότι η αναγκαία ισορροπία μεταξύ των αθλητικών σωματείων δηλαδή, σύμφωνα με τον ορισμό του Δικαιστηρίου των Ερωπαϊκών Κοινοτήτων, η εξασφάλιση ενός ορισμένου βαθμού ισότητας ευκαιριών και το αβέβαιο των αποτελεσμάτων είναι απαραίτητη για να είναι τίμιοι και ελκυστικοί οι αγώνες που διοργανώνονται[semigr ] ότι η ισορροπία αυτή και η ίδια η φύση των ευρωπαϊκών αγώνων είναι δυνατόν να επηρεάζεται από διαστρεβλώσεις του ανταγωνισμού οι οποίες πηγάζουν από τις υφιστάμενες διαφορές ως προς τις παρεχόμενες επιδοτήσεις καθώς και από τις υποχρεώσεις που έχουν οι σύλλογοι ιδίως όσον αφορά την οικονομική τους ισορροπία, τις κοινωνικές και φορολογικές δαπάνες τους,

ΙΘ. λαμβάνοντας υπόψη ότι η ως άνω ισορροπία είναι δυνατόν να διαστρεβλωθεί οσάκις αθλητικά σωματεία περνάνε στον έλεγχο επιχειρήσεων οι οποίες έχουν μόνον εμπορική σχέση με τον αθλητισμό και οι οποίες δίδουν ουσιαστικά προτεραιότητα στους εμπορικούς στόχους και όχι στο αθλητικό ιδεώδες,

Κ. υπενθυμίζοντας ότι το ΕΚ δημιούργησε τη θέση B3-305 στον κοινοτικό προϋπολογισμό για να προάγει ορισμένες ειδικές πρωτοβουλίες, ειδικά δε το πρόγραμμα Eurathlon και τον αθλητισμό για τα μειονεκτούντα άτομα,

ΚΑ. έχοντας υπόψη ότι ο κοινοτικός προϋπολογισμός για το 1997 χρηματοδοτεί με 3 εκατομμύρια ΕCU σε πιστώσεις υποχρεώσεων μία τηλεοπτική δράση που φέρει τον τίτλο «ο αθλητισμός στην Ευρώπη» (B3-305)[semigr ] ((ΕΕ L 44 της 14.2.1997)) ότι η θέση αυτή του προϋπολογισμού εμπεριέχεται στο κεφάλαιο «πληροφόρηση και επικοινωνία» γεγονός το οποίο αποδεικνύει ότι μέχρι τούδε ο αθλητισμός στην Κοινότητα δεν αξιολογείται συναρτήσει των ιδίων του πλεονεκτημάτων αλλά ως μέσον προβολής άλλων πολιτικών[semigr ] ότι χρηματοδοτεί ουσιαστικά το πρόγρμμα «Eurathlon» και την ανάπτυξη του αθλητισμού για μειονεκτούνται άτομα με ένα εκατομμύριο ΕCU[semigr ] ότι παρά τα θετικά της χαρακτηριστικά, η ευαίσθητη αυτή θέση στην οποία η Επιτροπή εκ παραδόσεως εγγράφει στο προσχέδιο προϋπολογισμού της ένα κονδύλιο προς υπόμνηση δεν είναι ανάλογη ούτε από πλευράς δομής ούτε από πλευράς προικοδότησης στην προσπάθεια που θα μπορούσε να αναμείνει κανείς από μία Ευρωπαϊκή Ένωση η οποία ισχυρίζεται ότι ενδιαφέρεται «πρώτα για τον πολίτη»,

ΚΒ. τονίζοντας ότι στις παρατηρήσεις για την θέση αυτή του προϋπολογισμού, η αρμόδια για τον προϋπολογισμό αρχή ζήτησε από την Επιτροπή όχι μόνον να της υποβάλει έκθεση σχετικά με τις επιπτώσεις της δράσης αυτής αλλά να τη συνοδεύσει την έκθεση αυτή από μία «μελέτη για την επεξεργασία ενός πραγματικού προγράμματος κοινοτικής δράσεως στον τομέα του αθλητισμού ου θα έχει ως άξονα την κοινωνική εκπαιδευτική πτυχή και την συμβολή του στην ενσωμάτωση των νέων στην κοινωνία,

ΚΓ. υπενθυμίζοντας ότι ένα τμήμα των πιστώσεων του άρθρου B3-305 πρέπει να χρησιμοποιείται για την κατάρτιση νέων σε όλους τους τομείς του αθλητισμού,

ΚΔ. εκτιμώντας, κατόπιν των ανωτέρω σκέψεων, ότι υφίσταται επείγουσα ανάγκη να δημιουργήσει η Ευρωπαϊκή Ένωση μία Επιχειρησιακή Ομάδα που θα είναι επιφορτισμένη με την εξέταση όλων των πτυχών του αθλητισμού που ενδιαφέρουν την Ευρωπαϊκή Ένωση και τις πολιτικές της - τόσο δηλαδή των πολιτιστικών, των κοινωνικών, των εκπαιδευτικών των υγειονομικών ή των οικονομικών - και να εκπονήσει, αφού συμβουλευθεί τις διάφορες συνιστώσες του αθλητικού κινήματος, ένα Πράσινο Βιβλίο με στόχο να προπαρασκευσθεί μία πραγματικά γενική δράση στον τομέα του αθλητισμού,

ΚΕ. λαμμβάνοντας υπόψη ότι εν αναμονή της υλοποίησης ενός παρόμοιου σχεδίου δράσεως, ο αθλητισμός πρέπει να ληφθεί ήδη από τώρα υπόψη από διάφορα κοινοτικά προγράμματα τα οποία μέχρι τούδε δεν ασχολήθηκαν καθόλου με τον αθλητισμό και ιδιαίτερα από τα προγράμματα που αφορούν τις περιφερειακές και κοινωνικές πολιτικές, τα προγράμματα που αφορούν την εκπαίδευσή, την κατάρτιση και την ανταλλαγή των νέων - SOCRATES, LEONARDO, νεότητα για την Ευρώπη - τα προγράμματα δράσεως για την ισότητα ευκαιριών μεταξύ ανδρών και γυναικών, τις δράσεις στον τομέα της υγείας, τις δράσεις για την καταπολέμηση του ρατσισμού και την πολιτική έρευνας (σχέσεις μεταξύ αθλητισμού και υγείας, καταπολέμηση του ντοπαρίσματος, ...),

1. είναι της άποψης ότι, η Ευρωπαϊκή Ένωση οφείλει να αναγνωρίσει, μέσω της ιδρυτικής της Συνθήκης καθώς και μέσω των δράσεών της, το θεμελιώδες πολιτιστικό, οικονομικό και κοινωνικό φαινόμενο που ονομάζεται αθλητισμός[semigr ]

2. ζητεί προς τούτο από τη Διακυβερνητική Διάσκεψη να συμπεριλάβει μιά ρητή αναφορά για τον αθλητισμό στο άρθρο 128 της Συνθήκης[semigr ]

3. υπογραμμίζει ότι η Ευρωπαϊκή Ένωση θα πρέπει να αναγνωρίσει την ιδιαιτερότητα του αθλητισμού και την αυτονομία του αθλητικού κινήματος, νοουμένου ότι η οικονομική δραστηριότητα που δημιουργείται από τον επαγγελματικό αθλητισμό δεν μπορεί να εξαιρεθεί από την υπαγωγή στους κοινοτικούς κανόνες[semigr ]

4. ζητεί επιμόνως από κάθε κράτος μέλος να κάνει χρήση της δυνατότητας που παρέχει το νέο άρθρο 3α της οδηγίας «τηλεόραση χωρίς σύνορα» σχετικά με τη λήψη μέτρων ώστε να εξασφαλίζεται ότι οι ραδιοτηλεοπτικοί οργανισμοί που υπάγονται στη δικαιοδοσία του δεν μεταδίδουν αποκλειστικά εκδηλώσεις, εν προκειμένω αθλητικές, οι οποίες θεωρούνται από το εν λόγω κράτος μέλος ως μείζονος σημασίας για την κοινωνία, κατά τρόπον ώστε μια σημαντική μερίδα του κοινού στο εν λόγω κράτος μέλος να εμποδίζεται να παρακολουθήσει τις εκδηλώσεις αυτές μέσω ζωντανής ή αναμεταδιδόμενης κάλυψης σε δωρεάν τηλεοπτικό πρόγραμμα. Ζητεί να καταρτιστεί προς το σκοπό αυτό κατάλογος τέτοιων εθνικών ή μη εθνικών εκδηλώσεων με σαφή και διαφανή τρόπο, εγκαίρως, και με τη συμμετοχή των ενδιαφερομένων αθλητικών οργανώσεων[semigr ]

5. καλεί την Επιτροπή να συγκροτήσει αμέσως μία επιχειρησιακή μονάδα «αθλητισμός» και να εκπονήσει, συμβουλευόμενη όλους τους φορείς του αθλητικού κινήματος, ένα Πράσινο Βιβλίο προκειμένου να προπαρασκευάσει μιά γενική δράση της Ευρωπαϊκής Ένωσης στον τομέα του αθλητισμού[semigr ]

6. ζητεί ειδικότερα από την Επιτροπή, στο πλαίσιο των εργασιών της εν λόγω επιχειρησιακής μονάδας,

α) να λάβει υπόψη τον αθλητισμό σε όλο το φάσμα των δράσεών της, και ειδικότερα στους τομείς των περιφερειακών, κοινωνικών, εκπαιδευτικών δράσεων, των δράσεων για την κατάρτιση και την νεότητα καθώς και των δράσεων για την υγεία, και να αναδιαρθρώσει αναλόγως την πρότυπη δράση της στον τομέα του αθλητισμού[semigr ]

β) δεδομένου ότι δεν έκανε μνεία του αθλητισμού στο Λευκό Βιβλίο της για την εκπαίδευση και την κατάρτιση, να επανορθώσει την παράλειψή της, βάσει του άρθρου 126 της Συνθήκης, στις δράσεις που θα υλοποιηθούν βάσει αυτού του Λευκού Βιβλίου, να ενθαρρύνει τα κράτη μέλη να αναστρέψουν την υφιστάμενη τάση συρρίκνωσης των αθλητικών δραστηριοτήτων στα σχολεία και να ενθαρρύνει τη σύναψη στενότερων σχέσεων μεταξύ του σχολικού περιβάλλοντος και των αθλητικών σωματείων[semigr ]

γ) να συμβάλει με ανάλογες δράσεις στον τομέα του αθλητισμού στην κοινωνική ενσωμάτωση και παράλληλα στην καταπολέμηση του ρατσισμού[semigr ]

δ) να θέσει σε εφαρμογή μιά δράση ευαισθητοποίησης και προώθησης που θα έχει ως άξονα τον γυναικείο αθλητισμό, επαγγελματικό και ερασιτεχνικό[semigr ]

[semigr ] ε) να συνεργασθεί ενεργά, με τις ενδιαφερόμενες ομοσπονδίες για τη δημιουργία αποτελεσματικών μηχανισμών αναδιανομής και αλληλεγγύης προκειμένου να καταστεί δυνατή η χρηματοδότηση των νέων αθλητών και η επιβίωση των ερασιτεχνικών ενώσεων με μέσα που δεν είναι ασυμβίβαστα προς το κοινοτικό δίκαιο[semigr ]

στ) να μελετήσει εάν οι διάφορες ρυθμίσεις για δημόσιες επενδύσεις υπέρ επαγγελματικών σωματείων στα διάφορα κράτη μέλη μπορούν να έχουν επιπτώσεις στην ισόρροπη αντιμετώπιση των ευρωπαϊκών διοργανώσεων και εάν θα έπρεπε να διασφαλισθεί η διαφάνεια της εκάστοτε οικονομικής κατάστασης των επαγγελματικών σωματείων στην Κοινότητα[semigr ]

ζ) να υποβάλει τις απαραίτητες προτάσεις προκειμένου να ρυθμίζεται η επιτρεπόμενη μεταγραφή από ένα αθλητικό σωματείο σε άλλο στο πλαίσιο του ιδίου πρωταθλήματος, χωρίς να θίγεται η ελευθερία μεταγραφής του παίκτη, προκειμένου να καταπολεμηθεί η νόθευση του ανταγωνισμού[semigr ]

η) να συνάψει συμφωνία με εθνικές και διεθνείς αθλητικές ομοσπονδίες για την τήρηση των κοινοτικών οδηγιών επί του θέματος, με την ευκαιρία μεγάλων αθλητικών γεγονότων (πρωταθλήματα, ολυμπιάδες, κλπ), και ιδιαίτερα τήρηση της οδηγίας 337/85/EOK ((ΕΕ L 175 της 5.7.1985, σελ. 40)) και των μεταγενέστερων τροποποιήσεών της όσον αφορά τον υπολογισμό της επίπτωσης των σχετικών σχεδίων στο περιβάλλον

7. εύχεται να συγκληθεί Συμβούλιο Υπουργών Αθλητισμού[semigr ]

8. αναθέτει στην αρμόδια επιτροπή να συνάψει διαρθρωτικές και συνεχείς σχέσεις με το ευρωπαϊκό αθλητικό κίνημα[semigr ]

9. εισηγείται την ανακήρυξη ενός έτους ως «ευρωπαϊκού έτους για τον αθλητισμό»[semigr ]

10. αναθέτει στον Πρόεδρό του να διαβιβάσει το παρών ψήφισμα στην Επιτροπή, το Συμβούλιο, την Επιτροπή Περιφερειών, τις κυβερνήσεις και τα κοινοβούλια των κρατών μελών, την Ευρωπαϊκή Ολυμπιακή Επιτροπή, καθώς και στις μη κυβερνητικές ευρωπαϊκές αθλητικές οργανώσεις που συνέρχονται στους κόλπους του ΕΝGSΟ.